Ukrainada prezident Poroshenkoning qo‘llab-quvvatlanish darajasi pasaymoqda

Ukrainaliklar tomonidan mamlakat prezidenti Pyotr Poroshenkoning qo‘llab-quvvatlanish darajasi pasayishda davom etmoqda. “Yangi Ukraina” strategik tadqiqotlar instituti ma’lumotlari shundan dalolat bermoqda, deb xabar beradi EADaily.

Oktabrda so‘ralganlarning 79 foizi prezident faoliyatini yoqlamasligini bildirdi. Bu ko‘rsatkich sentabrda 74,6 foizni tashkil etgandi. Poroshenkoning shaxsiy reytingi sentabrdagi 12,8 foizdan oktabrda 9,9 foizgacha tushib ketdi.
Prezident tarafdorlarining “Pyotr Poroshenko bloki” partiyasi qo‘llab-quvvatlanishi 10,5 foizdan 9,1 foizgacha kamaydi.
Sotsiologlarga ko‘ra, bunday tendensiya “Poroshenkoning qayta saylanish imkoniyatini aniq yo‘qqa chiqaradi”.